**GUVERNUL ROMÂNIEI**



**HOTĂRÂRE**

**pentru aprobarea scoaterii definitive din fondul forestier naţional, cu compensare, de către Primăria municipiului Reșița a terenului în suprafaţă de 23,0566 ha, în vederea realizării obiectivului „Dezvoltarea Zonei Turistice Semenic”**

Având în vedere prevederile art. 37, art. 38, art. 41 și art. 44 din Legea nr. 46/2008 – Codul silvic, republicată, cu modificările şi completările ulterioare și ale art. 2-5 și art. 8 din Legea nr. 526/2003 pentru aprobarea Programului naţional de dezvoltare a turismului «Schi în România», cu modificările și completările ulterioare.

În temeiul art. 108 din Constituţia României, republicată, al art. 4 alin. (5) din Legea nr. 526/2003 pentru aprobarea Programului naţional de dezvoltare a turismului «Schi în România», cu modificările și completările ulterioare și al art. 40 alin. (1) lit. c) din Legea nr. 46/2008 – Codul silvic, republicată, cu modificările şi completările ulterioare,

**Guvernul României** adoptă prezenta hotărâre

**Art. 1.** – (1)Se aprobă scoaterea definitivă din fondul forestier naţional, cu compensare, de către Primăria municipiului Reșițaa terenului forestier în suprafaţă de 23,0566 ha, în vederea realizării obiectivului „Dezvoltarea Zonei Turistice Semenic”.

(2) Terenul prevăzut la alin. (1) face parte din fondul forestier naţional este proprietate publică a statului în administrarea Regiei Naționale a Pădurilor – Romsilva prin Direcția Silvică Caraș-Severin, Ocolul silvic Văliug.

(3) Terenul prevăzut la alin. (1) este localizat pe raza Ocolului silvic Văliug, în U.P. I Cuca - Gozna u.a. 66 A% = 1,3233 ha, u.a. 74% = 0,7580 ha, u.a. 75 A% = 0,3316 ha, u.a. 75 B% = 0,2881 ha, u.a. 75 C%= 0,4401 ha, u.a. 75 D% = 0,1870 ha, u.a. 75 F% = 0,4385 ha, u.a. 76 A% = 0,5189 ha, u.a. 76 B% = 0,1518 ha, u.a. 76 C% = 0,0143 ha, u.a. 76 D% = 0,1026 ha, u.a. 77 A% = 0,5463 ha, u.a. 77 B% = 1,1894 ha, u.a. 77D%= 0,0746 ha, u.a. 77 E% = 0,1589 ha, u.a. 78 B% = 1,2241 ha, u.a. 78 C% = 0,3072 ha, u.a. 79 A% = 0,3461 ha, u.a. 79 B% = 1,7773 ha, u.a. 80 A% = 1,0185 ha, u.a. 80 D% = 0,6855 ha, u.a. 81 A% = 0,6770 ha, u.a. 81B% = 1,3958 ha, u.a. 81 C% = 0,4165 ha, u.a. 81R% = 0,0721 ha, u.a. 81 N% = 0,2558 ha, u.a. 82A%= 0,8225 ha, u.a. 82 B% = 0,4814 ha, u.a. 82 D% = 0,2544 ha, u.a. 82 N1% = 0,0601 ha, u.a. 83 A% = 1,0457 ha, u.a. 83 C% = 1,2122 ha, u.a. 83 R% = 0,1021 ha, u.a. 84 A% = 0,6660 ha, u.a. 84 B% = 0,0869 ha, u.a. 84C% = 0,5476 ha și u.a. 84 D% = 3,0754 ha.

(4) Scoaterea definitivă din fondul forestier naţional a terenului prevăzut la alin. (1) se face cu defrişarea vegetaţiei forestiere pe terenul în suprafață de 22,5635 ha localizat în U.P. I Cuca - Gozna u.a. 66A% = 1,3233 ha, u.a. 74% = 0,7580 ha, u.a. 75 A% = 0,3316 ha, u.a. 75 B% = 0,2881 ha, u.a. 75 C% = 0,4401 ha, u.a. 75 D% = 0,1870 ha, u.a. 75 F% = 0,4385 ha, u.a. 76 A% = 0,5189 ha, u.a. 76 B% = 0,1518 ha, u.a. 76 C% = 0,0143 ha, u.a. 76 D% = 0,1026 ha, u.a. 77 A% = 0,5463 ha, u.a. 77 B% = 1,1894 ha, u.a. 77D%= 0,0746 ha, u.a. 77 E% = 0,1589 ha, u.a. 78 B% = 1,2241 ha, u.a. 78 C% = 0,3072 ha, u.a. 79 A% = 0,3461 ha, u.a. 79 B% = 1,7773 ha, u.a. 80 A% = 1,0185 ha, u.a. 80 D% = 0,6855 ha, u.a. 81 A% = 0,6770 ha, u.a. 81B% = 1,3958 ha, u.a. 81 C% = 0,4165 ha, u.a. 82A%= 0,8225 ha, u.a. 82 B% = 0,4814 ha, u.a. 82 D% = 0,2544 ha, u.a. 83 A% = 1,0457 ha, u.a. 83 C% = 1,2122 ha, u.a. 84 A% = 0,6660 ha, u.a. 84 B% = 0,0869 ha, u.a. 84C% = 0,5476 ha și u.a. 84 D% = 3,0754 ha.

(5) Beneficiarul scoaterii definitive din fondul forestier naţional a terenului prevăzut la alin. (1) este municipiul Reșița.

(6) Masa lemnoasă de pe terenul prevăzut la art. 1 alin. (1) se va precompta şi se va exploata conform prevederilor legale în vigoare.

**Art. 2.** –. (1) Scoaterea definitivă din fondul forestier național se face cu compensare echivalentă cu terenuri proprietate publică a municipiului Reșița.în suprafață de 25,3000 ha, care se compun din: terenul în suprafață de 12,3000 ha situat pe raza municipiului Reșița, jud Caraș-Severin, cu nr. cadastral 44822 și din terenul în suprafață de 13,0000 ha situat pe raza municipiului Reșița, jud Caraș-Severin, cu nr. cadastral 44819.

(2) Terenul prevăzut la alin.(1) este limitrof fondului forestier național proprietate publică a statului situat pe raza Ocolului silvic Reșița, U.P. VII Reșița, u.a. 71 A, u.a. 50 A, u.a. 72 și u.a. 119.

**Art. 3.** – Scoaterea definitivă din fondul forestier național a terenului prevăzut la art. 1 alin. (1) se face cu exceptarea de la plata obligaţiilor băneşti, potrivit prevederilor art. 4 alin. (1) şi (2) din Legea nr. 526/2003 pentru aprobarea Programului naţional de dezvoltare a turismului «Schi în România», cu modificările şi completările ulterioare.

**Art. 4.** – În termen de 180 de zile de la data intrării în vigoare a prezentei hotărâri, Regia Națională a Pădurilor – Romsilva prin Direcţia silvică Caraș-Severin, Ocolul silvic Văliug, Ocolul silvic Reșița și Primăria municipiului Reșița vor încheia, după caz, procesele-verbale de predare – primire a terenurilor prevăzute la art. 1 și art. 2, în prezenţa reprezentantului Gărzii forestiere Timișoara.

 (2) Primăria municipiului Reșița și Regia Națională a Pădurilor – Romsilva prin Direcţia silvică Caraș-Severin au obligaţia de a opera modificările intervenite în cartea funciară, ca urmare a schimbării destinaţiei terenurilor prevăzute la art. 1 şi art. 2 și a proceselor-verbale încheiate între părți, potrivit prevederilor art. 37 alin. (9) din Legea nr. 46/2008, republicată, cu modificările şi completările ulterioare.

**Art. 5.** – Se interzice schimbarea destinaţiei obiectivului „Dezvoltarea Zonei Turistice Semenic” mai devreme de 5 ani de la data intrării în vigoare a prezentei hotărâri, potrivit prevederilor art. 38 alin. (3) din Legea nr. 46/2008, republicată, cu modificările şi completările ulterioare.

**Art 6.** – Pentru terenurile prevăzute la art. 1 și art. 2, Ministerul Mediului, Apelor și Pădurilor împreună cu Ministerul Finanțelor Publice, la solicitarea Regiei Naţionale a Pădurilor – Romsilva, vor opera modificările prevăzute de prezenta hotărâre în inventarul centralizat al bunurilor din domeniul public al statului aprobat prin Hotărârea Guvernului nr. 1705/2006, cu modificările și completările ulterioare.

 **Art. 7.** –Garda Forestieră Timișoara, Regia Națională a Pădurilor – Romsilva, Direcția silvică Caraș-Severin, Ocolul silvic Văliug şi Primăria municipiului Reșița răspund de aplicarea prevederilor prezentei hotărâri.

**PRIM - MINISTRU**

**Ludovic ORBAN**